15.6.2012 EL Επίσημη Εφημερίδα της Ευρωπαϊκής Ένωσης C 169/5 Συμπεράσματα του Συμβουλίου, της 10ης Μαΐου 2012, για την ψηφιοποίηση και την προσβασιμότητα πολιτιστικού υλικού και για την ψηφιακή διαφύλαξη 2012/C 169/02 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, ΕΚΤΙΜΩΝΤΑΣ ΟΤΙ: Η ψηφιοποίηση και η προσβασιμότητα του πολιτιστικού υλικού των κρατών μελών και η μακροπρόθεσμη ψηφιακή του διαφύλαξη είναι ουσιώδεις για να είναι δυνατή η πρόσβαση όλων στον πολιτισμό και τη γνώση στην ψηφιακή εποχή και για να προαχθεί ο πλούτος και η ποικιλομορφία της ευρωπαϊκής πολιτιστικής κληρονομιάς, Το ψηφιοποιημένο πολιτιστικό υλικό αποτελεί σημαντική πηγή για τις ευρωπαϊκές πολιτιστικές και δημιουργικές βιομηχανίες . Η ψηφιοποίηση και η επιγραμμική προσβασιμότητα της πολιτιστικής κληρονομιάς των κρατών μελών, τόσο σε εθνικό όσο και σε διασυνοριακό πλαίσιο, συμβάλλουν στην οικονομική ανάπτυξη και τη δημιουργία απασχόλησης και στην υλοποίηση της ενιαίας ψηφιακής αγοράς μέσω της αυξανόμενης προσφοράς νέων και καινοτόμων επιγραμμικών προϊόντων και υπηρεσιών. Απαιτείται συντονισμένη δράση στο επίπεδο της Ένωσης ώστε να δημιουργηθούν συνεργίες μεταξύ των εθνικών προσπαθειών και να διασφαλισθεί ότι η επιγραμμική προσβασιμότητα φθάνει σε μια κρίσιμη μάζα. Το πλαίσιο των προσπαθειών ψηφιοποίησης και συνεργασίας σε ευρωπαϊκό επίπεδο έχει αλλάξει αφότου το Συμβούλιο ενέκρινε το 2006 συμπεράσματα για την ψηφιοποίηση και την επιγραμμική προσβασιμότητα του πολιτιστικού υλικού και την ψηφιακή διατήρηση . Η Europeana άρχισε να λειτουργεί το 2008 ως κοινό πολυγλωσσικό σημείο πρόσβασης στην ψηφιακή πολιτιστική κληρονομιά της Ευρώπης και στα συμπεράσματα του Συμβουλίου του 2010 για την "Europeana: τα επόμενα βήματα" , 1. ΧΑΙΡΕΤΙΖΕΙ: τη σύσταση της Επιτροπής της 27ης Οκτωβρίου 2011 για την ψηφιοποίηση και την επιγραμμική προσβασιμότητα πολιτιστικού υλικού και την ψηφιακή διαφύλαξη (2011/711/ΕΕ) ως τμήμα της Ψηφιακής Ατζέντας για την Ευρώπη . 2. ΑΝΑΓΝΩΡΙΖΕΙ: τις προσπάθειες που διεξάγονται στα κράτη μέλη για ψηφιοποίηση του υλικού των πολιτιστικών ιδρυμάτων τους και για να καταστεί το περιεχόμενο αυτό επιγραμμικά προσβάσιμο, καθώς και τις προσπάθειες για παροχή χρηματοδότησης για ψηφιοποίηση σε περίοδο οικονομικής κρίσης, την πολύτιμη εργασία της Europeana, των ιδρυμάτων και των εθνικών σημείων συγκέντρωσης των κρατών μελών που συμβάλλουν στην Europeana, ως προς το περιεχόμενο και το συντονισμό, ότι, παρότι σημειώθηκε πρόοδος στην ψηφιοποίηση της πολιτιστικής κληρονομιάς της Ευρώπης, απαιτούνται περαιτέρω ενέργειες ώστε να μετατραπεί η κληρονομιά αυτή σε διαρκές αγαθό για τους ευρωπαίους πολίτες και την οικονομία στην ψηφιακή εποχή, 3. ΥΠΟΓΡΑΜΜΙΖΕΙ: ότι απαιτείται να δοθεί έμφαση στην πολιτιστική κληρονομιά της Ευρώπης στο επιγραμμικό περιβάλλον και να προαχθεί η δημιουργία περιεχομένου και νέων επιγραμμικών υπηρεσιών ως μέρος της κοινωνίας της πληροφορίας και της κοινωνίας της γνώσης, τη ζωτική σημασία της διασφάλισης της μακροπρόθεσμης βιωσιμότητας της Europeana, μεταξύ άλλων και από άποψη διακυβέρνησης και χρηματοδότησης, και την ανάγκη να αναπτυχθεί περαιτέρω ως κοινό πολυγλωσσικό σημείο πρόσβασης προς την ευρωπαϊκή ψηφιακή πολιτιστική κληρονομιά και ως πολύτιμη πηγή για τη δημιουργική βιομηχανία, ιδίως με τη βελτίωση της ποιότητας και της ποικιλίας του ψηφιοποιημένου πολιτιστικού υλικού όλων των κατηγοριών (κείμενα, οπτικοακουστικό υλικό, μουσειακά εκθέματα, μητρώα αρχείων κ.τ.λ.), την ανάγκη για συλλογική προσπάθεια των κρατών μελών και της Επιτροπής ώστε να προαχθούν ποιοτικά και τεχνικά πρότυπα για το περιεχόμενοι που μεταφέρεται στην Europeana, την ανάγκη να συνεχισθεί η εργασία για τα τεχνικά πρότυπα και την ψηφιοποίηση και τα μεταδεδομένα, μεταξύ άλλων μέσω του πλαισίου της Εuropeana, προς όφελος τόσο της προσβασιμότητας όσο και της μακροπρόθεσμης διατήρησης του ψηφιακού υλικού, το βασικό όραμα συνεργασίας με όλους τους ενδιαφερόμενους εταίρους για να αποφευχθεί "μαύρη τρύπα του 20ού αιώνα" στο υλικό που διατίθεται μέσω της Europeana, και ως εκ τούτου την ανάγκη να καταστεί περισσότερο διαθέσιμο υλικό με δικαιώματα πνευματικής ιδιοκτησίας μέσω της ιστοσελίδας, την ανάγκη να προαχθούν δραστήρια εθελοντικές συμφωνίες για την σε ευρεία κλίμακα ψηφιοποίηση και επιγραμμική διαθεσιμότητα των μη διαθέσιμων στο εμπόριο έργων και να ληφθούν τα απαραίτητα μέτρα για να προβλεφθεί η απαιτούμενη ασφάλεια δικαίου σε εθνικό και διασυνοριακό επίπεδο, ότι η ψηφιοποίηση και η επιγραμμική προσβασιμότητα της πολιτιστικής κληρονομιάς της Ευρώπης θα πρέπει να γίνεται με πλήρη σεβασμό των δικαιωμάτων διανοητικής ιδιοκτησίας, 4. ΣΗΜΕΙΩΝΕΙ: την έκθεση "Η νέα αναγέννηση" της ομάδας μελέτης ("Επιτροπή των σοφών") σχετικά με την επιγραμμική παρουσίαση της ευρωπαϊκής πολιτιστικής κληρονομιάς και την πρόσφατη νομοθετική πρόταση της Επιτροπής σχετικά με τις υποδομές των ψηφιακών υπηρεσιών, συμπεριλαμβανομένης της χρηματοδότησης της Europeana, ως τμήμα της Διευκόλυνσης "Συνδέοντας την Ευρώπη" , καθώς και τις προτάσεις σχετικά με τα ορφανά έργα και την περαιτέρω χρήση πληροφοριών του δημόσιου τομέα . 5. ΚΑΛΕΙ ΤΑ ΚΡΑΤΗ ΜΕΛΗ: να λάβουν τα απαραίτητα μέτρα σύμφωνα με τις προτεραιότητες που περιλαμβάνονται στο παράρτημα προκειμένου: — να ενοποιήσουν τις στρατηγικές και στόχους τους για την ψηφιοποίηση του πολιτιστικού υλικού, — να ενοποιήσουν την οργάνωση της ψηφιοποίησης και την πρόβλεψη για χρηματοδότηση της ψηφιοποίησης, μεταξύ άλλων μέσω της προαγωγής της χρήσης εταιρικών σχέσεων μεταξύ δημοσίου και ιδιωτικού τομέα, — να βελτιώσουν τις συνθήκες-πλαίσια για την επιγραμμική προσβασιμότητα και τη χρήση πολιτιστικού υλικού, — να συμβάλουν στην περαιτέρω ανάπτυξη της Europeana, μεταξύ άλλων με την παρότρυνση των πολιτιστικών ιδρυμάτων να συμπεριλάβουν στην ιστοσελίδα όλο το σχετικό ψηφιοποιημένο πολιτιστικό υλικό, — να διασφαλίσουν την μακροπρόθεσμη ψηφιακή διατήρηση, λαμβάνοντας παράλληλα υπόψη τα διάφορα επίπεδα προόδου και τις προσεγγίσεις όσον αφορά την ψηφιοποίηση, καθώς και τις συνολικές προσπάθειες των κρατών μελών για δημοσιονομική εξυγίανση, να ενοποιήσουν τις στρατηγικές και στόχους τους για την ψηφιοποίηση του πολιτιστικού υλικού, να ενοποιήσουν την οργάνωση της ψηφιοποίησης και την πρόβλεψη για χρηματοδότηση της ψηφιοποίησης, μεταξύ άλλων μέσω της προαγωγής της χρήσης εταιρικών σχέσεων μεταξύ δημοσίου και ιδιωτικού τομέα, να βελτιώσουν τις συνθήκες-πλαίσια για την επιγραμμική προσβασιμότητα και τη χρήση πολιτιστικού υλικού, να συμβάλουν στην περαιτέρω ανάπτυξη της Europeana, μεταξύ άλλων με την παρότρυνση των πολιτιστικών ιδρυμάτων να συμπεριλάβουν στην ιστοσελίδα όλο το σχετικό ψηφιοποιημένο πολιτιστικό υλικό, να διασφαλίσουν την μακροπρόθεσμη ψηφιακή διατήρηση,να ενοποιήσουν τις στρατηγικές και στόχους τους για την ψηφιοποίηση του πολιτιστικού υλικού,να ενοποιήσουν την οργάνωση της ψηφιοποίησης και την πρόβλεψη για χρηματοδότηση της ψηφιοποίησης, μεταξύ άλλων μέσω της προαγωγής της χρήσης εταιρικών σχέσεων μεταξύ δημοσίου και ιδιωτικού τομέα,να βελτιώσουν τις συνθήκες-πλαίσια για την επιγραμμική προσβασιμότητα και τη χρήση πολιτιστικού υλικού,να συμβάλουν στην περαιτέρω ανάπτυξη της Europeana, μεταξύ άλλων με την παρότρυνση των πολιτιστικών ιδρυμάτων να συμπεριλάβουν στην ιστοσελίδα όλο το σχετικό ψηφιοποιημένο πολιτιστικό υλικό,να διασφαλίσουν την μακροπρόθεσμη ψηφιακή διατήρηση, 6. ΚΑΛΕΙ ΤΗΝ ΕΠΙΤΡΟΠΗ: να συνεχίσει να υποστηρίζει την Europeana ως κοινό πολυγλωσσικό σημείο πρόσβασης στην ψηφιακή πολιτιστική κληρονομιά της Ευρώπης, σύμφωνα με τα συμπεράσματα του Συμβουλίου του 2010 για την Europeana, να συγκεντρώσει, να αναλύσει και να διαδώσει τα αποτελέσματα και τις εμπειρίες που αποκτήθηκαν σε εθνικό και ενωσιακό επίπεδο· να υποβάλλει στη βάση αυτή ανά διετία έκθεση προόδου σχετικά με την ψηφιοποίηση, την επιγραμμική προσβασιμότητα και την ψηφιακή διατήρηση, να στηρίξει την ανταλλαγή πληροφοριών και ορθών πρακτικών, συμπεριλαμβανομένων των σχετικών με τις συμπράξεις δημοσίου και ιδιωτικού τομέα και τα πρότυπα ψηφιοποίησης, 7. ΚΑΛΕΙ ΤΑ ΚΡΑΤΗ ΜΕΛΗ, ΤΗΝ ΕΥΡΩΠΑΪΚΗ ΕΠΙΤΡΟΠΗ ΚΑΙ ΤΗΝ EUROPEANA, ΣΤΟ ΠΛΑΙΣΙΟ ΤΩΝ ΑΝΤΙΣΤΟΙΧΩΝ ΑΡΜΟΔΙΟΤΗΤΩΝ ΤΟΥΣ: να συνεχίσουν, σύμφωνα με τα συμπεράσματα του Συμβουλίου του 2010 για την Europeana, τις εργασίες σχετικά με το χάρτη πορείας της Europeana, συμπεριλαμβανομένων των αριστουργημάτων της ευρωπαϊκής πολιτιστικής κληρονομιάς που επιλέχθηκαν στα επιμέρους κράτη μέλη, να αυξήσουν την ευαισθητοποίηση του ευρύτερου κοινού σε σχέση με την Europeana, να προαγάγουν τη χρήση του προσβάσιμου υλικού μέσω της Europeana και των σχετικών μεταδεδομένων για καινοτόμους σκοπούς με πλήρη σεβασμό των δικαιωμάτων πνευματικής ιδιοκτησίας, να αναπτύξουν περαιτέρω την Europeana ως φιλικό προς το χρήστη σημείο πρόσβασης, να σημειώσουν συγκεκριμένη πρόοδο στο πλαίσιο των συζητήσεων σχετικά με τη δομή διακυβέρνησης της Europeana.